Diari Oficial de la Generalitat Valenciana


Sumari del DOGV 4538, del 07-07-2003 (2003/7927)

Informació pública del programa de desenvolupament d'actuació integrada de la unitat d'execució única del sector del sòl urbanitzable Almoradí Sud: Centre de Servicis de la Vega de les normes subsidiàries de planejament d'Almoradí.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4538

Data del DOGV
:   07-07-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/7927


Organisme emissor
:   Invercon Reigo, SL

Tipus de document
:   Anunci

Informació pública del programa de desenvolupament d'actuació integrada de la unitat d'execució única del sector del sòl urbanitzable Almoradí Sud: Centre de Servicis de la Vega de les normes subsidiàries de planejament d'Almoradí. [2003/M7927]
  
Mitjançant este edicte s'anuncia l'obertura d'un període d'informació pública per termini de dos mesos, comptats a partir del dia següent a la publicació en el Diari Oficial de la Generalitat Valenciana, de la documentació de la proposta de programa d'actuació integrada de la unitat d'execució única del sector del sòl urbanitzable Almoradí Sud: Centre de Servicis de la Vega de les normes subsidiàries de planejament d'Almoradí (en endavant ASCSV), promogut per la mercantil Invercón Reigo, SL, de nacionalitat espanyola, amb domicili a Jacarilla (Alacant), avinguda de la Cruz, número 22.
  
Esta documentació consistix en:
  
1. Programa per al desenvolupament de l'actuació integrada del sector ASCSV de les NNSS d'Almoradí.
  
2. Expedient d'homologació modificativa del sector ASCSV de les NNSS d'Almoradí.
  
3. Pla parcial del sector ASCSV de les NNSS d'Almoradí.
  
4. Avantprojecte d'urbanització del sector ASCSV de les NNSS d'Almoradí.
  
5. Estudi d'impacte ambiental del sector ASCSV de les NNSS d'Almoradí.
  
6. Pla especial d'infraestructures de l'expedient d'homologació modificativa zona d'Almoradí Sud (Alacant).
  
7. Catàleg de béns i elements protegits de l'expedient d'homologació modificativa de la zona Sud d'Almoradí.
  
La documentació indicada estarà a la vista durant l'expressat període d'exposició pública en la Notaria de Luis Lorenzo Serra, situada a Almoradí, carrer Major, número 18, on podrà ser consultada de dilluns a divendres, de 10.00 a 14.00 hores, així com a les dependències de l'Ajuntament d'Almoradí.
  
S'avisa que, en el termini de dos mesos comptats des de la publicació de l'últim anunci, qualsevol persona podrà comparéixer en la notaria abans indicada per a obtindre còpia de l'acta notarial de protocol·lització o sol·licitar l'exhibició d'esta, i també podrà presentar al·legacions a la documentació esmentada.
  
Així mateix, es fa constar la possibilitat de consultar durant el mateix termini en l'Ajuntament les actuacions derivades de la documentació depositada en este i de presentar-hi les al·legacions que es consideren convenients a l'alternativa tècnica exposada al públic; es fa constar, així mateix, que es podran presentar alternatives tècniques en competència a l'exposada al públic en un període de 20 dies a comptar des de la publicació en el DOGV d'este edicte, i formular proposicions juridicoeconòmiques en els terminis legalment establits, tot això segons el que disposen els articles 45, 46 i 48 de la Llei Reguladora de l'Activitat Urbanística.
  
Es fa constar, a més, que s'han practicat les notificacions als titulars cadastrals dels terrenys de conformitat amb l'establit en l'article 48.C) de la LRAU; este edicte servirà per a esmenar qualsevol defecte en què es puga incórrer en l'esmentada notificació i per a notificar a aquells titulars cadastrals que siguen desconeguts; la relació de titulars cadastrals del sector és la que s'adjunta a continuació:
  
El termini per a formular alternatives tècniques en competència amb l'exposada al públic de 20 dies podrà, així mateix, ser ampliat en uns altres 20 dies si, durant els 10 primers dies d'informació pública, qualsevol interessat es compromet fefaentment a formular alternativa tècnica en competència, substancialment distinta a l'exposada.
  
Les proposicions juridicoeconòmiques es presentaran en el Registre General de l'Ajuntament en plica tancada, en els cinc dies hàbils següents des del venciment del termini anterior, amb la documentació establida en els apartats c) i d) de l'article 32 de la Llei Reguladora de l'Activitat Urbanística.
  
L'acte d'obertura de pliques tindrà lloc en l'Ajuntament el dia hàbil següent a la conclusió del termini per a presentar-les i, en tot cas, amb l'acreditació prèvia dels proponents del compliment del tràmit que disposa l'article 48 de la Llei Reguladora de l'Activitat Urbanística. Durant els 10 dies següents a l'obertura de pliques, totes les actuacions estaran a la vista per a consulta i al·legacions, abans de l'aprovació del programa i l'adjudicació de l'execució.